ai4bharat/Pralekha huggingface dataset:
अर्थ मंत्रालय
केंद्रीय अंमली पदार्थ विभागाच्या एकीकृत पोर्टलचा प्रारंभ
नवी दिल्ली, 11 एप्रिल 2023
सेंट्रल ब्युरो ऑफ नार्कोटिक्स म्हणजे केंद्रीय अंमली पदार्थ विभागाच्या एकीकृत पोर्टलचे आज, महसूल सचिव संजय मल्होत्रा यांच्या हस्ते उद्घाटन झाले. यावेळी अतिरिक्त महसूल सचिव, विवेक अग्रवाल, अंमली पदार्थ प्रतिबंधक विभागाचे आयुक्त दिनेश कुमार बुद्ध आणि मुख्य नियंत्रक अनिल रामटेके, संचालक  विनोद कुमार यांच्यासह औषधनिर्माण क्षेत्रातील इतर अधिकारी उपस्थित होते.
‘स्वातंत्र्याच्या अमृत महोत्सव काळात, अंमली पदार्थ विभागाने, डिजिटल इंडियाचा संकल्प प्रत्यक्ष स्वरूपात राबवून अधिक दृढ करण्यासाठी विशेष प्रयत्न केले. या अंतर्गत, विकसित आणि सुरु करण्यात आलेल्या एकीकृत पोर्टलद्वारे, या क्षेत्रातील लोकांना परवाना आणि ब्युरोकडून एक्सआयएम  चे अधिकृतीकरण एकाच ठिकाणी सुलभतेने करणे शक्य होणार आहे.
या एकीकृत पोर्टलमुळे, केंद्रीय अंमली पदार्थ विभागाची कार्यक्षमता वाढेल, कामात पारदर्शकता आणि उत्तरदायित्व वाढेल. त्याशिवाय, औषधे आणि औषधनिर्माण क्षेत्र, तसेच औषधनिर्माण आणि रसायन उद्योग यात ताळमेळ- समन्वय वाढून, त्यांच्या वाढीला मदत मिळेल. पर्यायाने ‘आत्मनिर्भर भारतासाठी’ अर्थव्यवस्थेला पाठबळ मिळेल. तसेच, आवश्यक ती ‘नार्कोटिक्स औषधे’आणि रुग्णांसाठी इतर औषधे उपलब्ध होणे सुनिश्चित होईल.
या एकीकृत पोर्टलमुळे, एनडीपीएसच्या व्यवसायात सुलभता येईल, आणि या पदार्थांचा नियंत्रित वापर करण्यासाठीची प्रक्रिया अधिक पारदर्शक आणि नियम-सुसंगत होईल.
ह्या पोर्टलवर, भारत कोश, जीएसटी, पॅन- एनएसडीएल प्रमाणीकरण, ई-संचित, आणि UIDAI सह सीबीएन कडून परवाने मिळविण्यासाठी एकल सेवा सुविधांसह इतर सरकारी सेवांसाठीच्या डेटाबेसचे एकत्रीकरण आणि अंतर्भाव करण्यात आला आहे.
यामुळे,अमली पदार्थयुक्त तसेच मानसिक उपचारांसाठीच्या औषधांचे/पदार्थाचे निर्यातदार, आयातदार, उत्पादक यांना लाभ होण्याची अपेक्षा असून, एकीकृत पोर्टलवरील व्यवस्था, वापरकर्ता-अनुकूल, सुरक्षित व्यवहारयोग्य, क्लाउड-आधारित साठा असलेली, आयात निर्यात प्रमाणपत्रे, विविध NDPS आणि नियंत्रित पदार्थांसाठी ना हरकत प्रमाणपत्र, उत्पादन परवाने, अंमली पदार्थांचा कोटा निश्चित करणारे प्रमाणपटर, यांसारखे विविध परवाने मिळविण्यासाठी सुलभ, निर्वेध आणि पारदर्शक प्रक्रिया उपलब्ध झाली आहे. विशेष म्हणजे, ही संपूर्ण प्रक्रिया, चेहरा विरहित आणि संपर्कविरहित असणार आहे. अशी कुठलीही प्रमाणपत्रे किंवा परवाना मिळवण्यासाठी अर्जदार, दिवसरात्र केव्हाही, कुठूनही ऑनलाईन अर्ज करू शकतात. त्यासाठी प्रत्यक्ष संपर्काची गरज नाही. काही समस्या किंवा प्रश्न असल्यास, ते ही ऑनलाइन विचारले जाऊ शकतील, ज्यावर पोर्टलवरच विभागाकडून उत्तर दिले जाईल. या पोर्टलमुळे, या सगळ्या प्रक्रियांना लागणारा वेळ कमी होऊन, मनुष्यबळाचीही बचत होणार आहे, ज्याचा वापर मनुष्यबळ व्यवसायाच्या भरभराटीसाठी करता येईल.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
पंतप्रधान कार्यालय
युकेमधील ग्लासगो येथे काॅप-26 शिखर परिषदेच्या निमित्ताने पंतप्रधानांनी घेतली बिल गेट्स यांची भेट
पंतप्रधान श्री नरेंद्र मोदी यांनी 2 नोव्हेंबर 2021 रोजी ग्लासगो, युनायटेड किंग्डम येथे काॅप-26 शिखर परिषदेच्या निमित्ताने श्री बिल गेट्स यांची भेट घेतली.
2. बिल अँड मेलिंदा गेट्स फाउंडेशनने भारतात केलेल्या कार्याबद्दल पंतप्रधानांनी प्रशंसा केली. बिल गेट्स यांनी मिशन इनोव्हेशनच्या प्रगतीबद्दल पंतप्रधानांना माहिती दिली.त्यांनी मिशन इनोव्हेशन अंतर्गत भारतातील उपक्रमांमध्ये वाढ करण्यासंदर्भातील मार्गांवर चर्चा केली.
3. हरित हायड्रोजन, विमान इंधन, बॅटरी स्टोरेज आणि लस संशोधन यांसारख्या क्षेत्रातील आश्वासक संधींबाबतही चर्चा करण्यात आली.
पेट्रोलियम आणि नैसर्गिक वायू मंत्रालय
ओपेक महासचिवांसोबत झालेल्या उच्चस्तरीय चर्चेत धर्मेंद्र प्रधान यांनी कच्च्या तेलाच्या किंमतींबद्दल व्यक्त केली चिंता
उत्पादन कपात करू नये यासाठी केले आवाहन
2021 मध्ये भारत सर्वात वेगाने विकसित होणारी अर्थव्यवस्था ठरण्याचा ओपेकचा अंदाज
नवी दिल्ली 24 जून 2021
पेट्रोलियम आणि नैसर्गिक वायू तसेच पोलाद मंत्री धर्मेंद्र प्रधान यांनी आज ओपेकचे महासचिव डॉ मोहम्मद सानुसी बरकिंडो यांच्यासमवेत उच्चस्तरीय चर्चा केली. प्रधान यांनी या बैठकीत कच्च्या तेलाच्या वाढत्या किमती आणि त्याचे ग्राहकांवर तसेच अर्थव्यवस्था पूर्वपदावर आणणाऱ्या स्मार्ट प्रक्रियांवर होणाऱ्या परिणामांबाबत चिंता व्यक्त केली. कच्च्या तेलाच्या वाढत्या किमतींमुळे भारतावरील चलनफुगवट्याच्या दबावामध्ये भर पडत असल्याच्या बाबीवर त्यांनी जोर दिला.
दोन्ही नेत्यांनी तेल बाजारातील अलीकडील घडामोडी, तेलाच्या मागणीतील कल, आर्थिक वाढीचा अंदाज आणि ऊर्जाविषयक आव्हानांवर मात यासह परस्पर स्वारस्याच्या इतर बाबींवर चर्चा केली. प्रधान यांनी उत्पादन कपात थांबवण्याच्या आपल्या विनंतीचा पुनरुच्चार केला आणि कच्च्या तेलाच्या किंमती, ग्राहक व उत्पादक दोघांच्याही एकत्रित हितसंबंधात राहतील आणि उपभोगप्रणीत सुधारणेला प्रोत्साहित करतील, यासाठी वाजवी स्तरामध्येच राहाव्यात , यावर त्यांनी भर दिला.
कोविड साथीच्या दुसऱ्या लाटेत भारताला केलेल्या साहाय्याबद्दल, विशेषत: औषधे , आयएसओ कंटेनर्स , द्रवरूप वैद्यकीय प्राणवायू आणि महत्त्वाची पेट्रोलिअम उत्पादने पुरवल्याबद्दल प्रधान यांनी ओपेक महासचिव डॉ. बरकिंडो आणि ओपेकमधील महत्त्वपूर्ण भागीदार देश - सौदी अरेबिया आणि युएई यांच्याप्रती कृतज्ञता व्यक्त केली. 2021 मध्ये भारत सर्वात वेगाने विकसित होणारी बाजारपेठ अर्थव्यवस्था होईल, या ओपेकच्या विश्लेषणावर त्यांनी आनंद व्यक्त केला.
पहिल्या उच्च-स्तरीय ओपेक-भारत ऊर्जा बैठकीपासून भारत ओपेकबरोबर तांत्रिक सहकार्य, तज्ज्ञांमधील आदानप्रदान आणि इतर सहकार्य विस्तारत आहे.S.Patil/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
आरोग्य आणि कुटुंब कल्याण मंत्रालय
भारताच्या एकूण कोविड-19 प्रतिबंधक लसीकरणाने 90.79 कोटी मात्रांचा टप्पा केला पार
रुग्ण बरे होण्याचा दर सध्या 97.89%, मार्च 2020 पासून सर्वोच्च स्तरावर
गेल्या 24 तासात 20,799 नव्या कोरोना रुग्णांची नोंद
उपचाराधीन रुग्णांची संख्या  एकूण रुग्णसंख्येच्या 0.78%
साप्ताहिक पॉझिटिव्हिटी दर  गेल्या 101 दिवसांपासून 3% पेक्षा कमी
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,गेल्या 24 तासात कोविड-19 प्रतिबंधक लसीच्या 23,46,176 मात्रा देण्यात आल्या आहेत त्यामुळे भारताने 90.79  कोटी कोविड-19 लसींच्या मात्रांचा टप्पा पार केला आहे.
88,05,668 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,73,789
|
|
2nd Dose
|
|
89,34,169
|
|
FLWs
|
|
1st Dose
|
|
1,83,55,327
|
|
2nd Dose
|
|
1,51,09,293
|
|
Age Group 18-44 years
|
|
1st Dose
|
|
36,74,65,954
|
|
2nd Dose
|
|
8,83,14,532
|
|
Age Group 45-59 years
|
|
1st Dose
|
|
16,12,96,306
|
|
2nd Dose
|
|
7,85,84,116
|
|
Over 60 years
|
|
1st Dose
|
|
10,23,23,752
|
|
2nd Dose
|
|
5,71,75,623
|
|
Total
|
|
90,79,32,861
गेल्या 24 तासांत 26,718 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,31,21,247 झाली आहे.
परिणामी, भारतात रुग्ण बरे होण्याचा दर 97.89% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 99 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 20,799 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,64,458 असून ही रुग्णसंख्या गेल्या 200 दिवसातील निचांकी आहे.तसेच देशातील
आतापर्यंतच्या एकूण बाधित रुग्णसंख्येच्या 0.78% आहे.
देशभरात चाचण्यांची क्षमता वाढत आहे.
गेल्या 24 तासांमध्ये एकूण 9,91,676 चाचण्या करण्यात आल्या. भारताने आतापर्यंत एकूण 57.42 कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.63% असून गेल्या 101 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 2.10% असून गेले सलग 35 दिवस हा दर 3 % पेक्षा कमी आहे आणि गेले सलग 118 दिवस हा दर 5% पेक्षा कमी आहे.
पंतप्रधान कार्यालय
राजस्थानमध्ये बस-टँकरच्या धडकेमुळे झालेल्या अपघातातील जीवितहानीबद्दल पंतप्रधानांनी व्यक्त केला शोक
पीडितांसाठी पंतप्रधान राष्ट्रीय मदतनिधीतून सानुग्रह मदत मंजूर
नवी दिल्ली, 10 नोव्हेंबर 2021
पंतप्रधान नरेंद्र मोदी यांनी राजस्थानमधील बाडमेर -जोधपूर महामार्गावर बस-टँकरच्या धडकेमुळे झालेल्या अपघातातील जीवितहानीबद्दल तीव्र दुःख व्यक्त केले आहे. पंतप्रधान मोदी यांनी पंतप्रधान राष्ट्रीय मदत निधीतून  सानुग्रह मदत देखील मंजूर केली आहे.
पंतप्रधान कार्यालयाने ट्विटर संदेशात म्हटले आहे;
"राजस्थानमधील बाडमेर-जोधपूर महामार्गावर बस-टँकरच्या धडकेमुळे झालेल्या अपघातात लोकांना आपला जीव गमवावा लागला, हे दुःखद आहे. या दुःखाच्या प्रसंगी, मी त्यांच्या कुटुंबियांप्रति शोकसंवेदना व्यक्त करतो.
जखमी व्यक्तींना लवकर बरे वाटावे अशी मी प्रार्थना करतो : पंतप्रधान @narendramodi
राजस्थानमधील बाडमेर-जोधपूर महामार्गावर झालेल्या अपघातात मृत्युमुखी पडलेल्यांच्या वारसाला पंतप्रधान राष्ट्रीय मदत निधीतून प्रत्येकी 2 लाख रुपये दिले जातील. जखमींना प्रत्येकी 50,000 रुपये दिले जातील : पंतप्रधान @narendramodi"
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
इंडियन वेब ब्राउझर डेव्हलपमेंट चॅलेंजचा  प्रारंभ
नवी दिल्ली, 9 ऑगस्ट 2023
इलेक्ट्रॉनिक्स आणि माहिती तंत्रज्ञान मंत्रालयाने 9 ऑगस्ट 2023 रोजी नवी दिल्लीतील इंडिया हॅबिटॅट सेंटर येथे आयोजित केलेल्या कार्यक्रमात इंडियन वेब ब्राउझर डेव्हलपमेंट चॅलेंजचा  प्रारंभ केला. वैज्ञानिक ‘जी’ श्रेणी आणि समूह समन्वयक ,सुनीता वर्मा, इलेक्ट्रॉनिक्स आणि माहिती तंत्रज्ञान मंत्रालयाच्या प्रमाणित प्राधिकरणांचे नियंत्रक अरविंद कुमार आणि सी -डॅक ,बंगळुरूचे कार्यकारी संचालक डॉ. एस .डी . सुदर्शन यांनी संयुक्तपणे वेब ब्राउझर डेव्हलपमेंट चॅलेंजचा प्रारंभ केला. व्यासपीठावर उपस्थित मान्यवरांच्या हस्ते या चॅलेंज संदर्भातील माहिती पुस्तिकेचे प्रकाशनही करण्यात आले.
इंडियन वेब ब्राउझर डेव्हलपमेंट चॅलेंजचे नेतृत्व इलेक्ट्रॉनिक्स आणि माहिती तंत्रज्ञान मंत्रालय, सीसीए आणि सी -डॅक बंगळुरू करत आहे.
आयडब्ल्यूबीडीसी ही एक खुली चॅलेंज स्पर्धा असून ही स्पर्धा देशाच्या कानाकोपऱ्यातील तंत्रज्ञान उत्साही, नवोन्मेषक आणि विकासकांना स्वतःची विश्वासार्हता आणि इनबिल्ट सीसीए इंडिया रूट प्रमाणपत्र, अत्याधुनिक कार्यक्षमता आणि वर्धित सुरक्षा आणि डेटा गोपनीयता संरक्षण वैशिष्ट्यांसह स्वदेशी वेब ब्राउझर तयार करण्यासाठी प्रेरित आणि सक्षम करण्याचा प्रयत्न करते.
प्रस्तावित ब्राउझर प्रवेश सुलभता आणि वापरकर्तास्नेही वैशिष्ट्यांवर देखील लक्ष केंद्रित करेल, विविध क्षमता असलेल्या व्यक्तींसाठी समर्थन सुनिश्चित करेल.याशिवाय ब्राउझर क्रिप्टो टोकन वापरून कागदपत्रांवर डिजिटल स्वाक्षरी करण्याच्या क्षमता संकल्पित करतो . सुरक्षित व्यवहार आणि डिजिटल परस्पर संवादांना चालना देतो.
सी -डॅक ,बंगळुरूचे कार्यकारी संचालक डॉ. एस .डी . सुदर्शन यांनी संपूर्ण चॅलेंज स्पर्धेविषयी सविस्तर सांगितले. कोणीही या चॅलेंजमध्ये भाग घेऊन कल्पना सादर करू शकतो, असे त्यांनी नमूद केले. संपूर्ण चॅलेंज स्पर्धेमध्ये तीन फेऱ्या असतील, पहिल्या फेरीनंतर म्हणजेच कल्पनाशक्ती फेरीत 18 प्रवेशिका निवडल्या जातील. दुसऱ्या फेरीत 8 स्पर्धकांना अंतिम फेरीत प्रवेश करण्यासाठी निवडले जाईल.शेवटी एक विजेता, प्रथम उपविजेता आणि द्वितीय उपविजेता निवडला जाईल.संपूर्ण चॅलेंजमध्ये तांत्रिक मार्गदर्शन प्रदान केले जाईल. एकूण 3.41 कोटी रुपयांच्या बक्षिसांपैकी, विजेत्याला एक कोटी रुपयांचे बक्षीस दिले जाईल . विकसित ब्राउझरला पुढील स्तरांवर नेण्यासाठी विजेत्याला आणखी पाठबळ दिले जाईल.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
वाणिज्य आणि उदयोग मंत्रालय
राष्ट्रीय डिझाइन संस्थेच्या विद्यार्थ्यांना आता जर्मनीमध्ये कार्य परवाना मिळविण्यासाठी अर्ज करणे सोपे; जर्मनीच्या ‘अॅनाबिन’ डेटाबेसमध्ये ‘एनआयडी’च्या माहितीचा समावेश
नवी दिल्ली, 15 जुलै 2020
वाणिज्य आणि उद्योग मंत्रालयाच्या उद्योग आणि अंतर्गत व्यापार संवर्धन विभागाने  जागतिक स्तरावरचे शिक्षण देण्यासाठी भारतामध्ये पाच राष्ट्रीय डिझाइन संस्था  स्थापन केल्या आहेत. एनआयडी अहमदाबाद  या संस्थांचे कामकाज 1961 पासून सुरू आहे. त्यानंतर आणखी चार म्हणजेच एनआयडी आंध्र प्रदेश, एनआयडी हरियाणा, एनआयडी आसाम, एनआयडी मध्य प्रदेश यांचे कार्य गेल्या काही वर्षांपासून सुरू झाले आहे. या पाचही एनआयडी संस्थांना संसदेच्या अधिनियमांनुसार राष्ट्रीय महत्वाच्या संस्था म्हणून घोषित करण्यात आले आहे. तसेच या संस्थांमध्ये आंतरराष्ट्रीय दर्जा विचारात घेवून अतिशय उच्च प्रतीचे शिक्षण देण्यात येते. एनआयडीमधून पदवी घेतलेले अनेक विद्यार्थी भारतामध्ये विविध क्षेत्रांमध्ये कार्यरत आहेत. या संस्थेचे अनेक विद्यार्थी बाहेरच्या देशांमध्येही अतिशय आव्हानात्मक क्षेत्रांमध्ये काम करीत आहेत.
जर्मनीने परदेशातल्या विद्यार्थ्यांसाठी एक मध्यवर्ती कार्यालय  सुरू केले आहे. या कार्यालयामार्फत जर्मनीमध्ये कार्य करण्यासाठी परदेशी विद्यार्थ्यांच्या पात्रतेचे मूल्यामापन करण्यात येते. या कार्यालयामध्ये ‘अॅनाबिन डाटाबेस’ तयार करण्यात येतो. झेडएबी कार्यालयाने जमा केलेली माहिती जर्मनीमध्ये अधिकृत मानण्यात येते. जर्मनीमध्ये पदविका आणि पदवी यांच्या समकक्ष परदेशातली कोणती पदवी आणि उच्च शिक्षण योग्य आहे, त्यांची सूची या कार्यालयाच्या वतीने करण्यात येते.
परदेशातल्या विद्यापीठ स्नातकांना जर जर्मनीमध्ये कार्य परवाना हवा असेल, तसेच नोकरी करण्यासाठी असलेला व्हिजा अथवा ‘जर्मन ब्ल्यू कार्ड’ घ्यायचे असेल तर काही अटी आणि नियम आहेत. जर्मनीबाहेरच्या कोणत्या विद्यापीठाची पदवी तुमच्याकडे आहे, जे शिक्षण तुम्ही घेतले आहे, ते जर्मनमधल्या विद्यापीठांच्या समकक्ष आहे का, हे पाहिले जाते. तसेच जर्मनमध्ये तीन ते चार वर्षांचा अभ्यासक्रम पूर्ण केल्यानंतरच पदवी मिळते. त्याप्रमाणे बाहेरच्या विद्यार्थ्यांचे शिक्षण झाले आहे की नाही, हे जर्मनीमध्ये कार्य परवाना देताना प्रामुख्याने पाहिले जाते.
एनआयडी अहमदाबाद या संस्थेचा 2015 मध्ये जर्मनच्या ‘अॅनाबिन’ सूचीमध्ये समावेश करण्यात आला होता. आता यंदा उर्वरित चारही भारतीय एनआयडी संस्थांचा समावेश ‘अॅनाबिन’च्या माहितीमध्ये समावेश करण्यात आला आहे.
अॅनाबिन सूचीमध्ये सर्व एनआयडींचा समावेश करण्यात आल्यामुळे या संस्थेच्या विद्यार्थी वर्गाला जर्मनीमध्ये कार्य परवाना मिळणे आता अधिक सुकर होणार आहे. त्यांना जर्मनीमध्ये आपल्या आवडीच्या क्षेत्रामध्ये काम करण्यासाठी अर्ज करता येणार आहे.S.Thakur/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
निती आयोग
अटल इनोव्हेशन मिशन, निती आयोग आणि माय गव्ह तर्फे “इनोव्हेट इंडिया प्लॅटफॉर्म” चे उद्घाटन
नवी दिल्ली, 26 जुलै 2018
अटल इनोव्हेशन मिशन, निती आयोग आणि माय गव्ह तर्फे आज नवी दिल्लीत “इनोव्हेट इंडिया प्लॅटफॉर्म” चे उद्घाटन करण्यात आले. अटल इनोव्हेशन मिशनचे संचालक आर. रामानन आणि माय गव्हचे मुख्य कार्यकारी अधिकारी अरविंद गुप्ता यांच्या हस्ते या उपक्रमाचा शुभारंभ झाला. देशभरातील नाविन्यता विषयक उपक्रमांची एकत्रित माहिती या पोर्टलच्या माध्यमातून उपलब्ध होणार आहे.
नाविन्यपूर्ण कल्पना आणि उपक्रम राबविणाऱ्या, देशाच्या तळागाळातील नागरिकांना या मंचाच्या आधारे नोंदणी करता येईल. हे पोर्टल देशाच्या अर्थकारणाबरोबरच सामाजिक गरजांच्या दृष्टीनेही उपयुक्त ठरेल असा विश्वास रामानन यांनी यावेळी व्यक्त केला. देशातील नाविन्यपूर्ण उपक्रमाला प्रोत्साहन देण्याला केंद्र सरकारचे प्राधान्य राहिले असल्याचे गुप्ता यांनी यावेळी सांगितले. या नवीन उपक्रमाच्या माध्यमातून देशातील नाविन्यतेला खतपाणी घालून विकसित करण्याचा उद्देश असल्याची माहिती त्यांनी दिली.
हा मंच सर्व भारतीय नागरिकांसाठी खुला असून वापरकर्त्यांना मंचावर उपलब्ध नाविन्यपूर्ण उपक्रम पाहता येतील तसेच त्याबाबत मत प्रदर्शनही करता येईल. नोंदणी करुन नागरिकांना https://innovate.mygov.in/innovateindia/. या मंचावर आपल्या, संस्थेच्या किंवा इतर कोणाच्या नाविन्यताविषयक उपक्रमांची माहिती या मंचावर देता येईल.
S.Tupe/M.Pange/P.Malandkar
(Visitor Counter : 83
राष्ट्रपती कार्यालय
राष्ट्रपतीं रामनाथ कोविंद यांनी दिल्या नवीन वर्षाच्या शुभेच्छा !
नवीन वर्ष 2021 च्या पूर्वसंध्येला राष्ट्रपती रामनाथ कोविंद यांनी सर्व नागरिकांना नवीन वर्षाच्या शुभेच्छा दिल्या आहेत.
आपल्या संदेशात राष्ट्रपतींनी म्हटले आहे, “भारतातील तसेच भारताबाहेर वास्तव्य करत असलेल्या सर्व नागरिकांना माझ्याकडून नवीन वर्षाच्या हार्दिक शुभेच्छा”.
प्रत्येक नवीन वर्ष नवीन आरंभ करण्याची संधी घेऊन येते आणि वैय्यक्तिक व सामुहिक विकासाच्या निश्चयाला बळ पुरवते.
कोविड-19मुळे या कठीण परिस्थितीतून आपण जात आहोत आणि सर्वांनी मिळून एकत्रितपणे पुढील वाटचाल करण्याची हीच वेळ आहे. विविधतेत एकता या आपल्या सांस्कृतिक मूल्यावरील विश्वास बळकट करण्याची हीच वेळ आहे.
नवीन वर्ष 2021 च्या पूर्वसंध्येला आपण सर्व मिळून शांती व सद्भावना यावर आधारित प्रेम, सहभाव आणि संयम यांचा आत्मा असलेला सर्वसमावेशक समाज निर्माण करण्यासाठी वाटचाल करु या.
आपण सर्वजण सुरक्षित, आरोग्याने परिपूर्ण रहावे आणि नव्या उर्जेने आपल्या राष्ट्राच्या प्रगतीचे ध्येय्य गाठण्यासाठी वाटचाल करावी या सदिच्छा.
राष्ट्रपतींचा पूर्ण संदेश येथे वाचावा.
विज्ञान आणि तंत्रज्ञान मंत्रालय
महाराष्ट्रातील शहरांच्या पाणीपुरवठा आव्हानांवर मात करण्यासाठी कमी खर्चाचा अभिनव उपक्रम सहाय्यक ठरला
हा उपक्रम महाग पायाभूत घटकांची आवश्यकता कमी करेल आणि प्रणालीतील कार्यान्वयन सुधारेल
नवी दिल्ली, 23 जानेवारी 2021
पाणीपुरावठातल्या अडचणी, पाण्याची कमतरता, पाण्यासाठीच्या ढासळत्या पायाभूत सुविधा यांसारख्या आव्हानांवर वाजवी खर्चात मात करत असल्यामुळे महाराष्ट्रातल्या पालघर जिल्ह्यातील सुमारे 20,000 लोकसंख्येची ची दोन गावे आदर्श ठरली आहेत.
भारतीय तंत्रज्ञान संस्था - आयआयटी मुंबईने जलवाहिन्यांच्या माध्यमातून पाणीपुरवठ्याचे जाळे अधिक कार्यक्षम करण्यासाठी "शाफ्ट विथ मल्टिपल आऊटलेट्स" हा उपक्रम आणला आहे. या उपक्रमात सुचिबद्ध आणि विकेंद्रीकृत पायाभूत सुविधांच्या माध्यमातून अनुकूल पाणीपुरवठा संचालनाची नवीन रणनीती आखली आहे.
विज्ञान आणि तंत्रज्ञान विभाग , जल तंत्रज्ञान उपक्रम, भारतीय तंत्रज्ञान संस्था - आयआयटी मुंबई आणि आयआयटी मद्रास यांच्या सहकार्याने, स्थानिक ग्रामपंचायतींच्या सहभागातून महाराष्ट्रातल्या पालघर जिल्ह्यातील सफाळे आणि उमरपाडा यागावांमध्ये हा उपक्रम राबवला जात आहे. सध्या इथे बहुग्राम पाणीपुरवठा योजनेच्या माध्यमातून पाण्याचा पुरवठा होत आहे.
हा उपक्रम, महागड्या पायाभूत सुविधा घटकांची आवश्यकता कमी करेल आणि व्यवस्थेच्या संचालनात सुधारणा करेल.
साधारणता 2000 लोकसंख्येसाठी पारंपरिक स्वरूपात, ईएसआर  यासाठी सुमारे 10 लाख रुपये खर्च आवश्यक असतो. मात्र "शाफ्ट विथ मल्टिपल आऊटलेट्स" या उपक्रमाअंतर्गत केवळ 2 लाख रुपये खर्च येतो. 2011 च्या जनगणनेनुसार, भारतात 2 हजारापेक्षा कमी लोकसंख्या असलेल्या 5 लाख वस्त्या आहेत. त्यामुळे "शाफ्ट विथ मल्टिपल आऊटलेट्स" हा उपक्रम राबवला तर सरकारच्या जलजीवन अभियान आणि अन्य शहरी पाणीपुरवठा व्यवस्थेमध्ये हजारो कोटी रुपयांची बचत होऊ शकते. खर्चाव्यतिरिक्त, या शाफ्ट उपक्रमात बहुस्तरीय तरतुदी, संचालनात सुलभता, अधिक चांगलं दाब व्यवस्थापन आणि भविष्यातील वाढत्या लोकसंख्येसाठी चांगली व्यवस्था प्रदान करतात.
या कमी खर्चाच्या उपक्रमाने, खर्चिक पायाभूत सुविधा घटकांची आवश्यकता कमी केली आणि व्यवस्थेतील संचालनात सुधारणा केली आहे.
जलशक्ती मंत्रालयाच्या जलजीवन अभियाना अंतर्गत, प्रत्येक घराला पाणी मिळेल यादृष्टीने कार्यान्वन करण्याची शिफारस करण्यात आली आहे.
अनेक सार्वजनिक आरोग्य अभियांत्रिकी विभाग, महानगरपालिका आणि अन्य जल प्राधिकारणांनी हा उपक्रम राबवण्यासाठी पुढाकार घेतला आहे, कारण यामुळे मोठ्या प्रमाणावर पैशांची बचत होणार आहे.
विज्ञान आणि तंत्रज्ञान विभागाच्या सहकार्याने जल तंत्रज्ञान प्रयत्नांतर्गत, हा उपक्रम मागणीवर आधारित पाणी पुरवठ्यावर तोडगा काढण्यासाठी, खर्चिक पायाभूत सुविधा घटकांची आवश्यकता कमी करेल तसेच व्यवस्थेचे कार्यान्वयन सुधारेल.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
ग्रामीण विकास मंत्रालय
ग्रामीण अर्थव्यवस्थेचा कायापालट करणाऱ्या संकल्पना, उपाय आणि कृती आमंत्रित करण्यासाठी प्रज्वला चॅलेंज या उपक्रमाचा ग्रामविकास मंत्रालयाकडून प्रारंभ
ग्रामीण अर्थव्यवस्थेचा कायापालट करणाऱ्या संकल्पना, उपाय आणि कृती आमंत्रित करण्याच्या उद्देशाने प्रज्वला चॅलेंज या उपक्रमाचा दीनदयाळ अंत्योदय योजना- राष्ट्रीय ग्रामीण चरितार्थ मिशनने प्रारंभ केला आहे. ग्रामीण अर्थव्यवस्थेमध्ये बदल करण्याची क्षमता असलेल्या व्यक्ती, सामाजिक उद्योग, स्टार्ट अप, खाजगी क्षेत्र, नागरी समाज, समुदाय आधारित संघटना, शैक्षणिक संस्था, स्टार्ट अप्स, इन्क्युबेशन सेंटर्स, गुंतवणूकदार इत्यादींकडून संकल्पना आमंत्रित करणारा हा मंच आहे. ग्रामविकास मंत्रालयाचे सचिव शैलेश कुमार सिंग यांनी 29 डिसेंबर 2022 रोजी प्रज्ज्वला चॅलेंजचा प्रारंभ केला. नवोन्मेषी तंत्रज्ञान तोडग्यांशी संबंधित संकल्पना आणि उपाय, समावेशक वृद्धी, मूल्य साखळी हस्तक्षेप, वाढीव महिला उद्योजकता, किफायतशीर तोडगे, शाश्वतता, स्थान आधारित रोजगार, स्थानिक मॉडेल्स इ. चा शोध घेण्याचा या मिशनचा प्रयत्न आहे.
यासाठी 29 डिसेंबर 2022 ते 31 जानेवारी 2023 पर्यंत अर्ज पाठवता येतील. अंतिम चाळणी फेरीसाठी निवड झालेल्या संकल्पनांना मिशनकडून मान्यता दिली जाईल आणि तज्ञांच्या पॅनेलकडून मार्गदर्शक पाठबळ आणि पुढची वाटचाल करण्यासाठी इन्क्युबेशन पाठबळ दिले जाईल. यातून निवड झालेल्या सर्वोत्तम पाच संकल्पनांना प्रत्येकी दोन लाख रुपयांचे पुरस्कार दिले जातील. अर्जदारांना www.prajjwalachallenge.com या संकेतस्थळाला भेट देऊन अर्ज करता येईल.
जास्त प्रमाणात अर्जदारांपर्यंत पोहोचण्यासाठी प्रज्ज्वला चॅलेंजचा तपशील प्रधान वैज्ञानिक सल्लागार कार्यालयाच्या मंथन पोर्टलवर आणि बिमटेक अटल इनोव्हेशन मिशन पोर्टलवर सामाईक करण्यात आला आहे.
सुक्ष्म, लघु आणि मध्यम उदयोग मंत्रालय
केंद्रीय एमएसएमई मंत्री नारायण राणे यांच्या हस्ते दहाव्या ईशान्य महोत्सवात एमएसएमई प्रदर्शनाचे उद्घाटन
केंद्रीय सूक्ष्म, लघु आणि मध्यम उद्योग  मंत्री नारायण राणे यांच्या हस्ते नवी दिल्ली येथील जवाहरलाल नेहरू स्टेडियममध्ये आयोजित केलेल्या दहाव्या ईशान्य महोत्सवात सूक्ष्म, लघु आणि मध्यम प्रदर्शनाचे उद्घाटन काल करण्यात आले.
उद्घाटन कार्यक्रमात राणे म्हणाले की, ईशान्य महोत्सव हा ईशान्येकडील प्रदेशातील व्यावसायिक विशेषतः महिला आणि अनुसूचित जाती तसेच जमातींच्या व्यावसायिकांना आपले कौशल्य आणि उत्पादनांचे प्रदर्शन करण्याची संधी प्रदान करेल. तसेच हा महोत्सव त्यांच्यासाठी वाढीच्या आणि स्वयंपूर्ण होण्यासाठीही नव्या संधी निर्माण करेल.
23 डिसेंबर ते 26 डिसेंबर 2022 या दरम्यान हा महोत्सव आयोजित करण्यात आला असून ईशान्येकडील प्रदेशाची सर्वोत्कृष्ट संस्कृती, खाद्यपदार्थ, पर्यटन व्यवसायाची क्षमता आणि कला आणखी अनेक बाबींचे दर्शन घडवणार आहे. राणे यांनी दिल्लीनिवासींना या प्रदर्शनास भेट देऊन या सांस्कृतिक महोत्सवाचा आनंद घेण्याचे आवाहन केले.
राणे यावेळी अनेक एमएसएमई व्यावसायिकांनाही भेटले आणि ईशान्य प्रदेशाचा वेगाने विकास होण्यासाठी पंतप्रधान नरेंद्र मोदी यांनी बाळगलेला दृष्टीकोन आणि व्यक्त केलेली वचनबद्धता यांचा पुनरूच्चार केला.
पंतप्रधान कार्यालय
सी एस शिवाली यांच्या निधनाबद्दल पंतप्रधानांनी व्यक्त केले दु:ख
नवी दिल्ली, 22 मार्च 2019
सी एस शिवाली यांच्या निधनाबद्दल पंतप्रधान नरेंद्र मोदी यांनी दु:ख व्यक्त केले आहे.
‘कर्नाटकचे मंत्री सी एस शिवाली यांच्या कुटुंबाच्या आणि समर्थकांच्या दु:खात सहभागी आहे.
कर्नाटकसाठी शिवाली यांनी दिलेले योगदान स्मरणात राहिल. यांच्या आत्म्याला शांती लाभो’, असे पंतप्रधानांनी म्हटले आहे.
B.Gokhale/S.Kakade/D. Rane
(Visitor Counter : 62
संरक्षण मंत्रालय
भारत आणि जपानच्या सैन्यदलांमध्ये पुरवठा व सेवांसंदर्भात सामंजस्य करार
नवी दिल्ली, 10 सप्टेंबर 2020
भारतीय सशस्त्र दल आणि जपानच्या सेल्फ-डिफेन्स फोर्स यांच्यात आपसातील पुरवठा व सेवांच्या संदर्भातील सामंजस्य करारावर दोन्ही देशांनी स्वाक्षरी केली. संरक्षण सचिव डॉ. अजय कुमार आणि जपानचे राजदूत सुझुकी सतोशी यांनी काल या करारावर स्वाक्षऱ्या केल्या.
या करारामुळे भारत आणि जपानच्या सशस्त्र सैन्यामध्ये पुरवठा व सेवांच्या परस्पर व्यवहारात सहकार्यासाठी सक्षम आराखडा तयार होण्यास मदत होईल. भारत आणि जपान दरम्यान द्विपक्षीय कार्यक्रम, संयुक्त राष्ट्रसंघाच्या शांतता मोहीमा, मानवी आंतरराष्ट्रीय मदत आणि परस्पर संमत केलेल्या कृतींना या आराखड्यात समाविष्ट करण्यात येईल.
या करारामुळे भारतीय सशस्त्र सेना आणि जपान यांच्यात परस्पर कार्यक्षमता वाढेल आणि त्याद्वारे दोन्ही देशांमधील विशेष धोरणात्मक आणि जागतिक भागीदारी अंतर्गत द्विपक्षीय संरक्षण गुंतवणूकीत आणखी वाढ होईल.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167